《乙卯乡贡鹿鸣宴次韵制使陈方叔劝驾》
宋代·陈著

我朝自开国，聚奎五星明。
人物辈稷契，制作谐茎英。
从来词赋辈，尤负器识名。
沂公事业富，蜀公德望清。
手提文正印，身为国长城。
藐然予小子，亦知师长卿。
细将状月露，壮欲吞幽并。
消磨凡几载，侥幸才一鸣。
自谓锥颍脱，犹有剑气横。
师帅重吹送，寒贱分光荣。
向前步骤阔，平生温饱轻。
终怀劝驾礼，肯愧鹿鸣声。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。